**„Информация за потребителите относно етикетирането на биологични продукти“**

1. **Знак за биологично производство на ЕС:**

Основната цел на европейският знак за биологично производство е да се улеснят потребителите при идентифицирането на биологичните продукти.

За целите на етикетирането знакът за биологично производство на ЕС се използва само, ако съответният продукт е произведен съгласно изискванията на европейското законодателство от оператори, спазващи изискванията на системата за контрол в биологичния сектор.

Знакът на Общността не се използва в случаите на продукти и храни, произведени в преход към биологично производство.

1. Знакът за биологично производство на ЕС съответства на модела по-долу:



Референтният цвят съгласно цветовия модел на Pantone е Green Pantone № 376 и Green (50 % Cyan + 100 % Yellow), ако се използва четирицветен процес.

1. Знакът за биологично производство на ЕС може да се използва също и като черно-бяло изображение, както е показано, но само когато не е възможно да се представи в цвят:



1. Когато цветът на фона на опаковката или на етикета е тъмен, символите могат да се изобразяват в негатив, като се използва цветът на опаковката или на етикета.
2. Когато символът се използва като цветно изображение върху цветен фон, при което разграничаването му е затруднено, около символа следва да се постави ограничителен външен кръг, за да се увеличи контрастът спрямо фоновите цветове.
3. В някои специални случаи, когато на опаковката са нанесени обозначения в определен цвят, знакът за биологично производство на ЕС може да се използва в същия този цвят.
4. Знакът за биологично производство на ЕС трябва да е с височина най-малко 9 mm и широчина най-малко 13,5 mm; съотношението височина/широчина винаги е 1:1,5. В изключителни случаи минималната височина може да бъде намалена до 6 mm за много малки опаковки.
5. Знакът за биологично производство на ЕС може да бъде свързван с графични или текстови елементи, информиращи за биологичния начин на производство, при условие че те не модифицират или променят характера на знака за биологично производство на ЕС, нито пък указанията, посочени в член 58 от Регламент (ЕО) № 889/2008.
6. **Обозначаване на мястото, където са отгледани земеделските суровини в състава на продукта**

Когато се използва знакът на Общността на етикета се изписва и обозначение за мястото, където са отгледани земеделските суровини в състава на продукта, в същото зрително поле като знака, по един от следните начини:

— „Земеделие от ЕС“, когато суровините от земеделски произход са отгледани в ЕС,

— „Земеделие извън ЕС“, когато суровините от земеделски произход са отгледани в трети страни,

— „Земеделие от/извън ЕС“, когато част от растителните суровини са отгледани в Общността и част от тях са отгледани в трети страни.

Горепосоченият надпис „от ЕС“ или „извън ЕС“ може да се подмени или допълни с името на държавата, когато всички растителни суровини в състава на продукта са отгледани в тази държава.

За горепосочения надпис „от ЕС“ или „извън ЕС“ малки количества съставки могат да бъдат пренебрегнати, стига общото количество на пренебрегнатите съставки да не е повече от 2 % от общото количество суровини от земеделски произход.

Горепосоченият надпис „от ЕС“ или „извън ЕС“ като цвят, големина и вид на шрифта не изпъква пред търговското описание на продукта.

1. **Изписване на кодовият номер на Контролиращото лице**

На етикета също така е изписан кодовият номер на контролиращото лице, което инспектира оператора, извършил най-близката по време дейност по производство или обработка.

Информация за одобрените от министъра на земеделието, храните и горите контролиращи лица и техните кодови номера:

|  |  |
| --- | --- |
| **Код** | **Контролиращо лице** |
| BG-BIO-02 | "Балкан Биосерт" ООД |
| BG-BIO-03 | "Кю Сертификейшън" АД |
| BG-BIO-04 | "СЕРЕС - Сертификация на екологични стандарти" ООД |
| BG-BIO-05 | "ЛAКОН" ООД |
| BG-BIO-07 | "КОНТРОЛ ЮНИОН СЕРТИФИКЕЙШЪНС" |
| BG-BIO-10 | "ИНСТИТУТ ЗА КОНТРОЛ НА БИОЛОГИЧНИ ПРОДУКТИ" АД |
| BG-BIO-12 | "ЕКОГРУПО ИТАЛИЯ - КЛОН БЪЛГАРИЯ" |
| BG-BIO-13 | "БИОАГРИЧЕРТ ИТАЛИЯ БЪЛГАРИЯ" ЕООД |
| BG-BIO-14 | "СЖС България" ЕООД |
| BG-BIO-15 | "БУЛГАРКОНТРОЛА" АД |
| BG-BIO-16 | ТП "Австрия Био Гаранти" |
| BG-BIO-17 | „Агенция за биологична сертификация” ЕООД |
| BG-BIO-18 | „Космосерт услуги за сертифициране” АД |
| BG-BIO-19 | МАКОМ СЕРТИФИЦИРАНЕ ООД |
| BG-BIO-20 | Агро Органик Контрол ЕООД |
| BG-BIO-21 | Био Сертификейшън ЕООД |
| BG-BIO-22 | НУТРАМЕД ЕООД |

1. **Поставяне на обозначенията:**

Знакът на ЕС, кодовият номер на контролиращото лице, обозначаването на мястото, където са отгледани земеделските суровини в състава на продукта се поставят на видно място по такъв начин, че да бъдат лесно забележими, ясно четливи и незаличими.

1. **Национален знак за биологично производство:**

За целта на етикетирането на биологични продукти в допълнение към знакът на ЕС продуктите може да се обозначават и с национален знак „Калинка“.

Националният знак „Калинка“ съответства на модела по-долу:

